Van ons aankoms af was dit die lekkerste ervaring. Die gasvryheid saam met die fasiliteite was 'n ongelooflike ervaring. Vir ontspanning en vermaak vir die kinders is hierdie definitief 'n goeie keuse!
Hierdie was ons tweede keer by Oudebosch Guest Farm. Behalwe vir die ongelooflike rustigheid is die eenhede baie netjies en het alles wat jy nodig het. Ek beveel Oudebosch regtig aan vir enigiemand wat die stilte soek. Ek sal graag vir 'n hele week daar wil gaan bly.
'n Heerlike ontspanne plaas-ervaring vir die hele gesin. Beslis die moeite werd vir langer verblyf - daar is net te veel lekker dinge om te doen om in 'n aand of 2 se oorslaap in te pas!
Mag julle 'n baie voorspoedige en gelukkige res van die jaar he - hoop om gou weer van julle te hoor!
Die omgewing is baie mooi en die verblyf is netjies, skoon en goed ingerig. Die swembad was 'n verlossing in die geweldige hitte wat ons beleef het. Die wildkyk en perdry was iets om elke dag na uit te sien. Ons dogtertjie het die springmat en glyplank terdeë geniet. Die enigste aanbeveling wat ek sal maak is dat hul dit oorweeg om lugversorging in te bring. Wanneer ons weer besoek, sal ons nie weer in die Barn Cottage bly nie, ongelukkig het ons die badkamer te klein gevind (my man is amper 2 meter lank en die spasie by die toilet was dus onvoldoende). Weens die ooglopende lekkasie wat daar geskied het, was daar 'n onaardige reuk in die aansluitende kamer, ons het dit egter met die aankoop van Glade se outomatiese spuiters en "gel pads" oorwin. Maar ten spyte hiervan, het ons steeds 'n lieflike tyd op die plaas gehad.
Fantastiese ligging. Eienaars Linda en Piet baie gasvry. Die verblyf is baie netjies en skoon. Ek sal beslis weer teruggaan.